|  |
| --- |
| Številka: IPP 007-337/2023/44  |
| Ljubljana, 7. 12. 2023 |
| EVA: 2023-1611-0041  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence** |
| **1. Predlog sklepa vlade:** |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji … pod točko … sprejela naslednjiS K L E P : Vlada Republike Slovenije je izdala Uredbo o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence in jo objavi v Uradnem listu Republike Slovenije. Barbara KOLENKO HELBL GENERALNA SEKRETARKA VLADEPrejmejo:– Ministrstvo za finance Republike Slovenije,– Služba Vlade Republike Slovenije za zakonodajo,– Agencija za trg vrednostnih papirjev,– Banka Slovenije. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Urška Cvelbar, generalna direktorica, Direktorat za finančni sistem Gregor Korošec, vodja Sektorja za zavarovalništvo in trg kapitala, Direktorat za finančni sistem,Polona Gul, podsekretarka, Sektor za zavarovalništvo in trg kapitala, Direktorat za finančni sistem |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva** |
| Z Uredbo o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence (v nadaljnjem besedilu: predlog uredbe) se ureja izvajanje Uredbe (EU) 2022/858 Evropskega parlamenta in Sveta z dne 30. maja 2022 o pilotni ureditvi za tržne infrastrukture na podlagi tehnologije razpršene evidence ter spremembi uredb (EU) št. 600/2014 in (EU) št. 909/2014 ter Direktive 2014/65/EU (UL L št 151 z dne 2. 6. 2022, str. 1; v nadaljnjem besedilu: Uredba 2022/858/EU).Uredba 2022/858/EU določa zahteve za tržne infrastrukture tehnologije razpršene evidence in njihove upravljavce. Vzpostavlja pogoje za:* dovoljenje za upravljanje tržne infrastrukture tehnologije razpršene evidence,
* omejitve glede finančnih instrumentov, ki se lahko uvrstijo v trgovanje in poravnavajo z uporabo tehnologije razpršene evidence (v nadaljnjem besedilu: DLT), in
* sodelovanje med upravljavci trga DLT, pristojnimi organi in Evropskim organom za vrednostne papirje in trge (ESMA).

Uporaba DLT, ko so vsi posli evidentirani v razpršeni evidenci, lahko pospeši in združi trgovanje in poravnavo na skoraj realni čas ter bi lahko omogočila združitev trgovalnih in potrgovalnih storitev in dejavnosti. Koncept tržne infrastrukture DLT obsega večstranske sisteme trgovanja DLT (v nadaljnjem besedilu: DLT MTF), sisteme poravnave vrednostnih papirjev DLT (v nadaljnjem besedilu: DLT SS) in sisteme trgovanja in poravnave DLT (v nadaljnjem besedilu: DLT TSS). Tržne infrastrukture DLT bi morale imeti možnost sodelovati z drugimi udeleženci na trgu, da bi preizkusile inovativne rešitve na podlagi tehnologije razpršene evidence v različnih segmentih vrednostne verige za finančne storitve.Uredba 2022/858/EU je del celovitega svežnja ukrepov v povezavi z digitalnimi financami, ki ga je Evropska komisija uvedla leta 2020, da bi dodatno omogočila in podprla potencial digitalnih financ v smislu inovacij in konkurence ter hkrati zmanjšala s tem povezana morebitna tveganja. Ker morajo države članice imenovati in priglasiti pristojne organe skladno z 12. in 13. členom Uredbe 2022/858/EU, je potrebno s to uredbo omogočiti imenovanje ustreznih pristojnih organov za:* investicijsko podjetje, ki upravlja DLT MTF ali DLT TSS;
* upravljavca trga, ki upravlja DLT MTF ali DLT TSS;
* centralno depotno družbo, ki upravlja DLT SS ali DLT TSS.

Predlog uredbe tako določa pristojna organa za izvajanje Uredbe 2022/858/EU, ureja način opravljanja nadzora nad spoštovanjem Uredbe 2022/858/EU ter določa prekrške. |
| 6. Presoja posledic za: |
| a) | javnofinančna sredstva nad 40 000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40 000 EUR **/** |
|

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a. Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek z t + 1 |
|  |  |  |  |  |
|  |  |  |  |  |
| SKUPAJ: |  |  |
| II.b. Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ: |  |  |
| II.c. Načrtovana nadomestitev zmanjšanih prihodkov oz. povečanih odhodkov proračuna: |
| Novi prihodki | Znesek za tekoče leto (t) | Znesek za t +  |
|  |  |  |
|  |  |  |
|  |  |  |
| SKUPAJ: |  |  |

 |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Predlagano gradivo nima finančnih posledic za državni proračun. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| 9. Predstavitev sodelovanja javnosti |
| Gradivo je bilo predhodno objavljeno na spletni strani predlagatelja | DA |
| Javna objava predloga uredbe je potekala od 4. 5. 2023 do 18. 5. 2023. Predlog uredbe je bil objavljen na: <https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=15531> V razpravo so bili vključeni:– nevladne organizacije,– predstavniki zainteresirane javnosti,– predstavniki strokovne javnosti.V času javne obravnave ni bilo podanih pripomb na predlog uredbe. |
| 10. Pri pripravi gradiva so bile upoštevane zahteve iz Resolucije o normativni dejavnosti | **DA** |
| 11. Gradivo je uvrščeno v delovni program vlade: | **NE** |
|    Klemen Boštjančič  MINISTER**PRILOGE:** * predlog sklepa Vlade Republike Slovenije,
* predlog Uredbe o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence,
* izjava o skladnosti.
 |

PREDLOG SKLEPA

VLADA REPUBLIKE SLOVENIJE

Številka:

Ljubljana,

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji … pod točko … sprejela naslednji

S K L E P :

Vlada Republike Slovenije je izdala Uredbo o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence in jo objavi v Uradnem listu Republike Slovenije.

 Barbara KOLENKO HELBL

 GENERALNA SEKRETARKA VLADE

Priloga sklepa:

* Uredba o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence,
* obrazložitev.

Prejmejo:

* Ministrstvo za finance Republike Slovenije,
* Služba Vlade Republike Slovenije za zakonodajo,
* Agencija za trg vrednostnih papirjev,
* Banka Slovenije.

PREDLOG

(EVA 2023-1611-0041)

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja

**UREDBO**

**o izvajanju Uredbe (EU) o pilotni ureditvi za tržne infrastrukture na podlagi tehnologije razpršene evidence**

**1. člen**

**(vsebina)**

S to uredbo se za izvajanje Uredbe (EU) 2022/858 Evropskega parlamenta in Sveta z dne 30. maja 2022 o pilotni ureditvi za tržne infrastrukture na podlagi tehnologije razpršene evidence ter spremembi uredb (EU) št. 600/2014 in (EU) št. 909/2014 ter Direktive 2014/65/EU (UL L št. št 151 z dne 2. 6. 2022, str. 1; v nadaljnjem besedilu: Uredba 2022/858/EU) določata pristojna organa za izdajanje dovoljenj za upravljanje tržnih infrastruktur tehnologije razpršene evidence (v nadaljnjem besedilu: DLT), pristojna organa za nadzor nad spoštovanjem določb Uredbe 2022/858/EU pri subjektih, ki imajo dovoljenje za upravljanje tržnih infrastruktur DLT, ureja način opravljanja nadzora nad spoštovanjem Uredbe 2022/858/EU in določajo prekrški v zvezi z izvajanjem Uredbe 2022/858/EU.

**2. člen**

**(pomen izrazov)**

Izrazi, uporabljeni v tej uredbi, pomenijo enako kot izrazi, opredeljeni v Uredbi 2022/858/EU.

**3. člen**

**(pristojna organa za izdajo posebnih dovoljenj za delovanje tržnih infrastruktur DLT)**

(1) Agencija za trg vrednostnih papirjev (v nadaljnjem besedilu: agencija) je pristojna za izdajo in odvzem posebnega dovoljenja za upravljanje večstranskih sistemov trgovanja DLT (v nadaljnjem besedilu: DLT MTF) v skladu z Uredbo 2022/858/EU in to uredbo:

– pravni osebi, ki ima v skladu z Direktivo 2014/65/EU Evropskega parlamenta in Sveta z dne 15. maja 2014 o trgih finančnih instrumentov ter spremembi Direktive 2002/92/ES in Direktive 2011/61/EU (UL L št. 173 z dne 12. 6. 2014, str. 349), zadnjič spremenjeno z Uredbo (EU) 2022/858 Evropskega parlamenta in Sveta z dne 30. maja 2022 o pilotni ureditvi za tržne infrastrukture na podlagi tehnologije razpršene evidence ter spremembi uredb (EU) št. 600/2014 in (EU) št. 909/2014 ter Direktive 2014/65/EU (UL L št. št 151 z dne 2. 6. 2022, str. 1), (v nadaljnjem besedilu: Direktiva 2014/65/EU), dovoljenje kot investicijsko podjetje in za katero je na podlagi zakona, ki ureja trg finančnih instrumentov, agencija pristojna za izdajo dovoljenja za opravljanje investicijskih storitev in poslov tej pravni osebi,

– pravni osebi, ki vloži zahtevo za izdajo dovoljenja kot investicijsko podjetje v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT MTF izključno za namene upravljanja DLT MTF, ter je agencija na podlagi zakona, ki ureja trg finančnih instrumentov, pristojna za izdajo dovoljenja za opravljanje investicijskih storitev in poslov tej pravni osebi,

– pravni osebi, ki ima v skladu z Direktivo 2014/65/EU dovoljenje za upravljanje reguliranega trga, in

– pravni osebi, ki vloži zahtevo za izdajo dovoljenja za upravljanje reguliranega trga v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT MTF izključno za namene upravljanja DLT MTF.

(2) Agencija je pristojna za izdajo in odvzem posebnega dovoljenja za upravljanje sistemov poravnave vrednostnih papirjev DLT (v nadaljnjem besedilu: DLT SS) v skladu z Uredbo 2022/858/EU in to uredbo:

– pravni osebi, ki ima v skladu z Uredbo (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L št. 257 z dne 28. 8. 2014, str. 1), zadnjič spremenjeno z Uredbo (EU) 2022/2554 Evropskega parlamenta in Sveta z dne 14. decembra 2022 o digitalni operativni odpornosti za finančni sektor in spremembi uredb (ES) št. 1060/2009, (EU) št. 648/2012, (EU) št. 600/2014, (EU) št. 909/2014 in (EU) 2016/1011 (UL L št. 333 z dne 27. 12. 2022, str. 1), (v nadaljnjem besedilu: Uredba 909/2014/EU), dovoljenje kot centralna depotna družba (v nadaljnjem besedilu: CDD), in

– pravni osebi, ki vloži zahtevo za izdajo dovoljenja kot CDD v skladu z Uredbo 909/2014/EU in istočasno vloži zahtevo za izdajo posebnega dovoljenja za upravljanje DLT SS izključno za namene upravljanja DLT SS.

(3) Agencija je pristojna za izdajo in odvzem posebnega dovoljenja za upravljanje sistemov trgovanja in poravnave DLT (v nadaljnjem besedilu: DLT TSS) v skladu z Uredbo 2022/858/EU in to uredbo:

– pravni osebi, ki ima v skladu z Direktivo 2014/65/EU dovoljenje kot investicijsko podjetje in je na podlagi zakona, ki ureja trg finančnih instrumentov, agencija pristojna za izdajo dovoljenja za opravljanje investicijskih storitev in poslov tej pravni osebi,

– pravni osebi, ki vloži zahtevo za izdajo dovoljenja kot investicijsko podjetje v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT TSS izključno za namene upravljanja DLT TSS, ter je agencija na podlagi zakona, ki ureja trg finančnih instrumentov, pristojna za izdajo dovoljenja za opravljanje investicijskih storitev in poslov tej pravni osebi,

– pravni osebi, ki ima v skladu z Direktivo 2014/65/EU dovoljenje za upravljanje reguliranega trga,

– pravni osebi, ki vloži zahtevo za izdajo dovoljenja za upravljanje reguliranega trga v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT TSS izključno za namene upravljanja DLT TSS,

– pravni osebi, ki ima v skladu z Uredbo 909/2014/EU dovoljenje kot CDD, in

– pravni osebi, ki vloži zahtevo za izdajo dovoljenja kot CDD v skladu z Uredbo 909/2014/EU in istočasno vloži zahtevo za izdajo posebnega dovoljenja za upravljanje DLT TSS izključno za namene upravljanja DLT TSS.

(4) Banka Slovenije je po predhodnem mnenju agencije pristojna za izdajo in odvzem posebnega dovoljenja za upravljanje DLT MTF v skladu z Uredbo 2022/858/EU in to uredbo:

– pravni osebi, ki ima v skladu z Direktivo 2014/65/EU dovoljenje kot investicijsko podjetje in je na podlagi zakona, ki ureja bančništvo, Banka Slovenija pristojna za izdajo dovoljenja za opravljanje investicijskih storitev in poslov tej pravni osebi, in

– pravni osebi, ki vloži zahtevo za izdajo dovoljenja kot investicijsko podjetje v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT MTF izključno za namene upravljanja DLT MTF, ter je Banka Slovenije na podlagi zakona, ki ureja bančništvo, pristojna za izdajo dovoljenja za opravljanje investicijskih storitev in poslov tej pravni osebi.

(5) Banka Slovenije je po predhodnem mnenju agencije pristojna za izdajo in odvzem posebnega dovoljenja za upravljanje DLT TSS v skladu z Uredbo 2022/858/EU in to uredbo:

– pravni osebi, ki ima v skladu z Direktivo 2014/65/EU dovoljenje kot investicijsko podjetje in je na podlagi zakona, ki ureja bančništvo, Banka Slovenija pristojna za izdajo dovoljenja za opravljanje investicijskih storitev in poslov tej pravni osebi, in

– pravni osebi, ki vloži zahtevo za izdajo dovoljenja kot investicijsko podjetje v skladu z Direktivo 2014/65/EU in istočasno vloži zahtevo za izdajo posebnega dovoljenja za upravljanje DLT TSS izključno za namene upravljanja DLT TSS, ter je Banka Slovenije na podlagi zakona, ki ureja bančništvo, pristojna za izdajo dovoljenja za opravljanje investicijskih storitev in poslov tej pravni osebi.

(6) Ureditev pristojnosti Banke Slovenije in agencije, kot je določena s prvim do petim odstavkom tega člena, velja tudi v zvezi s spremembo dovoljenja za upravljanje DLT MTF, DLT SS in DLT TSS, vključno v zvezi z odobritvijo, spremembo ali preklicem izvzetij, povezanih s temi dovoljenji.

(7) Za postopek izdaje in odvzema posebnih dovoljenj iz prvega do šestega odstavka tega člena se uporabljajo določbe zakona, ki ureja trg finančnih instrumentov.

(8) Zahteva za izdajo posebnega dovoljenja iz prvega do šestega odstavka tega člena ter vsi dokumenti, predloženi v okviru te zahteve, morajo biti vloženi v slovenskem in angleškem jeziku.

**4. člen**

**(pristojna organa za nadzor nad tržnimi infrastrukturami DLT)**

(1) Agencija je pristojna in odgovorna za nadzor v zvezi z izvajanjem določb Uredbe 2022/858/EU in te uredbe nad:

* pravnimi osebami, ki imajo dovoljenje za upravljanje DLT MTF in hkrati dovoljenje kot investicijsko podjetje v skladu z Direktivo 2014/65/EU;
* pravnimi osebami, ki imajo dovoljenje za upravljanje DLT MTF in hkrati dovoljenje za upravljanje reguliranega trga v skladu z Direktivo 2014/65/EU;
* pravnimi osebami, ki imajo dovoljenje za upravljanje DLT SS in hkrati dovoljenje kot CDD v skladu z Uredbo 909/2014/EU;
* pravnimi osebami, ki imajo dovoljenje za upravljanje DLT TSS in hkrati dovoljenje kot investicijsko podjetje v skladu z Direktivo 2014/65/EU;
* pravnimi osebami, ki imajo dovoljenje za upravljanje DLT TSS in hkrati dovoljenje za upravljanje reguliranega trga v skladu z Direktivo 2014/65/EU;
* pravnimi osebami, ki imajo dovoljenje za upravljanje DLT TSS in hkrati dovoljenje kot CDD v skladu z Uredbo 909/2914/EU.

(2) Agencija opravlja nadzor iz prve in četrte alineje prejšnjega odstavka v sodelovanju z Banko Slovenije pri pravnih osebah, nad katerimi v skladu z zakonom, ki ureja trg finančnih instrumentov, agencija opravlja nadzor nad opravljanjem investicijskih storitev in poslov v sodelovanju z Banko Slovenije.

(3) Agencija opravlja nadzor iz tretje in šeste alineje prvega odstavka tega člena v sodelovanju z Banko Slovenije pri pravnih osebah, nad katerimi v skladu z Uredbo o izvajanju Uredbe (EU) o izboljšanju ureditve poravnav vrednostnih papirjev v Evropski uniji in o centralnih depotnih družbah (Uradni list RS, št. 60/16) agencija opravlja nadzor nad opravljanjem storitev CDD v sodelovanju z Banko Slovenije.

**5. člen**

**(način opravljanja nadzora)**

(1) Banka Slovenije in agencija opravljata nadzor nad spoštovanjem Uredbe 2022/858/EU in te uredbe:

* s spremljanjem, zbiranjem in preverjanjem informacij, poročil in obvestil, ki so pripravljeni ter objavljeni v skladu s 7., 8., 9., 10. in 11. členom Uredbe 2022/858/EU ter
* z opravljanjem pregledov poslovanja.

(2) Za odločanje in opravljanje nadzora agencije v posamičnih zadevah se smiselno uporabljajo določbe zakona, ki ureja trg finančnih instrumentov.

(3) Za odločanje in opravljanje nadzora Banke Slovenije v posamičnih zadevah se smiselno uporabljajo določbe zakona, ki ureja bančništvo.

**6. člen**

**(prekrški)**

(1) Z globo od 2.500 do 250.000 eurov se za prekršek kaznuje pravna oseba, z globo od 10.000 do 500.000 eurov pa pravna oseba, ki se po zakonu, ki ureja gospodarske družbe, šteje za srednjo ali veliko gospodarsko družbo, če:

1. v nasprotju s prvim odstavkom 7. člena Uredbe 2022/858/EU ne pripravi jasnih in podrobnih poslovnih načrtov ter javno ne objavi pisne dokumentacije, ki določa pravila, v skladu s katerimi naj bi delovale tržne infrastrukture DLT in njihovi upravljavci;
2. ne pripravi ustrezne dokumentacije, zagotovi ustreznih informacij in vzpostavi posebnih postopkov za upravljanje operativnega tveganja v skladu z drugim, tretjim ali četrtim odstavkom 7. člena Uredbe 2022/858/EU;
3. ne vzpostavi pregledne in ustrezne ureditve za zaščito vlagateljev ter mehanizme za obravnavanje pritožb strank in postopke za odškodnino ali pravno varstvo v skladu s šestim odstavkom 7. člena Uredbe 2022/858/EU;
4. ne vzpostavi in javno objavi strategije prehoda za zmanjšanje dejavnosti določene tržne infrastrukture DLT, za prehod iz nje ali za njeno prenehanje v skladu s sedmim odstavkom 7. člena Uredbe 2022/858/EU;
5. ne pridobi posebnega dovoljenja v skladu z 8., 9. ali 10. členom Uredbe 2022/858/EU;
6. v nasprotju z drugim odstavkom 11. člena Uredbe 2022/858/EU pristojnemu organu ne zagotovi vseh potrebnih informacij;
7. pristojnemu organu ne predloži poročila v skladu s četrtim odstavkom 11. člena Uredbe 2022/858/EU.

 (2) Z globo od 1.250 do 10.000 eurov se za prekršek iz prejšnjega odstavka kaznuje odgovorna oseba pravne osebe.

**7. člen**

**(višina globe v hitrem prekrškovnem postopku)**

Za prekrške iz te uredbe se sme v hitrem postopku izreči globa tudi v znesku, ki je višji od najnižje predpisane globe, določene s to uredbo.

**8. člen**

**(tarifa)**

Pristojna organa v tarifi, ki jo agencija izda v skladu z zakonom, ki ureja trg finančnih instrumentov, oziroma Banka Slovenije v skladu z zakonom, ki ureja Banko Slovenije, določita višino takse za odločanje o posamičnih zadevah na podlagi Uredbe 2022/858/EU in te uredbe ter višino nadomestil za nadzor.

KONČNA DOLOČBA

**9. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.……………..

Ljubljana, ………..

EVA 2023-1611-0041

**Vlada Republike Slovenije**

dr. Robert Golob

predsednik

OBRAZLOŽITEV

1. UVOD

1. Pravna podlaga

Sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), ki določa, da za izvajanje predpisov Evropske unije vlada izdaja uredbe in druge akte iz svoje pristojnosti.

2. Rok za izdajo uredbe, določen z zakonom

/

3. Splošna obrazložitev predloga uredbe

Na ravni Evropske unije je bila sprejeta Uredba (EU) 2022/858 Evropskega parlamenta in Sveta z dne 30. maja 2022 o pilotni ureditvi za tržne infrastrukture na podlagi tehnologije razpršene evidence ter spremembi uredb (EU) št. 600/2014 in (EU) št. 909/2014 ter Direktive 2014/65/EU (v nadaljnjem besedilu: Uredba 2022/858/EU).

Uporaba tehnologije razpršene evidence (v nadaljnjem besedilu: DLT), ko so vsi posli evidentirani v razpršeni evidenci, lahko pospeši in združi trgovanje in poravnavo na skoraj realni čas ter bi lahko omogočila združitev trgovalnih in potrgovalnih storitev in dejavnosti.

Koncept tržne infrastrukture DLT obsega večstranske sisteme trgovanja DLT (v nadaljnjem besedilu: DLT MTF), sisteme poravnave vrednostnih papirjev DLT (v nadaljnjem besedilu: DLT SS) in sisteme trgovanja in poravnave DLT (v nadaljnjem besedilu: DLT TSS). Tržne infrastrukture DLT bi morale imeti možnost sodelovati z drugimi udeleženci na trgu, da bi preizkusile inovativne rešitve na podlagi tehnologije razpršene evidence v različnih segmentih vrednostne verige za finančne storitve.

Ker morajo države članice imenovati in priglasiti pristojne organe skladno z 12. in 13. členom Uredbe 2022/858/EU, je treba s to uredbo omogočiti imenovanje ustreznih pristojnih organov za:

* investicijsko podjetje, ki upravlja DLT MTF ali DLT TSS;
* upravljavca trga, ki upravlja DLT MTF ali DLT TSS;
* centralno depotno družbo, ki upravlja DLT SS ali DLT TSS.

Ta uredba tako določa pristojna organa za izvajanje Uredbe 2022/858/EU, ureja način opravljanja nadzora nad spoštovanjem Uredbe 2022/858/EU in določa prekrške.

4. Predstavitev presoje posledic za posamezna področja, če te niso mogle biti celovito predstavljene v predlogu uredbe

/

1. VSEBINSKA OBRAZLOŽITEV PREDLAGANIH REŠITEV

**K 1. členu (vsebina)**

S členom se opredeljuje vsebina te uredbe.

**K 2. členu (pomen izrazov)**

Izrazi v tem predlogu uredbe so pomensko usklajeni z izrazi, opredeljenimi v 2. členu Uredbe 2022/858/EU.

**K 3. členu (pristojna organa za izdajo posebnih dovoljenj za delovanje tržnih infrastruktur DLT)**

Pristojnost za izvajanje Uredbe 2019/2088/EU je dodeljena Agenciji za trg vrednostnih papirjev in Banki Slovenije, kot to že izvira iz sektorske zakonodaje, navedene v 12. členu Uredbe 2022/858/EU.

**K 4. členu (pristojna organa za nadzor nad tržnimi infrastrukturami DLT)**

Pristojnost za izvajanje Uredbe 2019/2088/EU je dodeljena Agenciji za trg vrednostnih papirjev in Banki Slovenije, kot to že izvira iz sektorske zakonodaje, navedene v 12. členu Uredbe 2022/858/EU. Nadzor nad centralnimi depotnimi družbami (CDD), kjer oba pristojna organa sodelujeta, se izvaja smiselno enako kot po Uredbi o izvajanju Uredbe (EU) o izboljšanju ureditve poravnav vrednostnih papirjev v Evropski uniji in o centralnih depotnih družbah (Uradni list RS, št. 60/16).

**K 5. členu (način opravljanja nadzora)**

Člen določa način opravljanja nadzora nad spoštovanjem Uredbe 2022/858/EU in te uredbe.

**K 6. členu (prekrški)**

Člen določa višino glob v skladu s 17. členom Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US; v nadaljnjem besedilu: ZP-1). Z vidika skupin storilcev prekrškov sta v skladu z opredelitvami v 2. členu Uredbe 2022/858/EU opredeljena le pravna oseba in odgovorna oseba pravne osebe.

**K 7. členu (višina globe v hitrem prekrškovnem postopku)**

V skladu s tretjim odstavkom 52. člena ZP-1 in v zvezi s tretjim odstavkom 3. člena ZP-1 ta člen vsebuje pooblastilo, ki prekrškovnim organom omogoča, da v hitrem prekrškovnem postopku (ob uporabi splošnih pravil za odmero sankcije na podlagi 26. člena ZP-1) lahko izrečejo globo, ki je višja od najnižje predpisane.

**K 8. členu (tarifa)**

Pristojna organa za svoje delo v zvezi z delom in nadzorom v skladu z Uredbo 2022/858/EU določita višino takse za odločanje o posamičnih zadevah. Tarifa je izdana v skladu z zakoni, ki urejajo trg finančnih instrumentov in Banko Slovenije.

**K 9. členu** (**začetek veljavnosti** **uredbe**)

Člen določa začetek veljavnosti predloga uredbe.